বিশিষ্টজনদের ভাষা ভাবনা ও বর্তমান প্রেক্ষাপট | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শুক্রবার, ২৩ জুন ২০১৭, ১২:২০ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
বাসস্ট্যান্ডে ঘরমুখোদের উপচে পড়া ভিড়
বিশিষ্টজনদের ভাষা ভাবনা ও বর্তমান প্রেক্ষাপট
মিথুন রায়
প্রকাশিত : মঙ্গলবার, ২১ ফেব্রুয়ারী ২০১৭, ০৪:৩৭
অঅ-অ+
৬৫ বছর আগে মাতৃভাষা রক্ষার দাবিতে রাজপথে বুকের তাজা রক্ত ঢেলে দিয়েছিল বাংলার ছাত্র সমাজ। আপন ভাষার মর্যাদা রক্ষায় তৎকালীন পাকিস্তান সরকারের বুলেটের মুখে জীবন ছুড়ে দিয়েছিল রফিক, জব্বার, বরকত, সালাম, শফিক ও নাম না জানা অসংখ্য তরুণ। তাদেরই রক্তে লাল হয়েছিল বঙ্গের শ্যামল ভূমি। রোদে-জলে হয়তো রক্তের দাগ মুছে গেছে, কিন্তু চেতনা গেঁথে আছে মর্মে। আসলেই কি আছে! থাকলেও সেটি প্রশ্নবিদ্ধ নয় কি!
আমাদের মর্মে যদি ভাষার প্রতি শ্রদ্ধা ও মমত্ব থেকেই থাকে তাহলে গত ৬৫ বছরেও শহীদদের স্মতির প্রতি শ্রদ্ধা রেখে কেন আমরা আমাদের মাতৃভাষার চেতনাকে নিজেদের মননে, ধ্যানে ও প্রাত্যহিক অনুশীনে অপরিহার্য করে তুলতে পারিনি? ভাষা বিপ্লবের সাড়ে ছয় দশক পরও দেখা যায় ভাষার যত্রতত্র ব্যবহার। এমন কি এক শ্রেণির নাগরিক মধ্যবিত্তের মধ্যেও বাংলার প্রতি অনীহা স্পষ্ট। সরকারি-বেসরকারি প্রতিষ্ঠানগুলোতে ভুলে ভরা বাংলা বানান চোখে পড়ে। শিক্ষাঙ্গণেও শুদ্ধ বাংলার পাঠদান দেয়া হচ্ছে না। আর তাতে ভবিষ্যত প্রজন্ম অন্ধকারের দিকেই ধাবিত হচ্ছে। এমনটিই মনে করেন দেশের বিশিষ্ট নাগরিক সমাজ।
মহান একুশে ফেব্রুয়ারিকে কেন্দ্র করে ভাষা, মাতৃভাষা, ভাষা আন্দোলন, ছাত্র সমাজ ও রাষ্ট্রের দায়বদ্ধতা এবং বর্তমান প্রেক্ষাপট প্রসঙ্গে ব্রেকিংনিউজ.কম.বিডির মুখোমুখি হয়েছেন ৭ বিশিষ্টজন। ভাষাসংগ্রামী আহমদ রফিক, অধ্যাপক যতীন সরকার, অধ্যাপক সিরাজুল ইসলাম চৌধুরী, বিশিষ্ট সাংবাদিক ও সাংস্কৃতিক ব্যক্তিত্ব কামাল লোহানী, ঢাকা বিশ্ববিদ্যালয়ের উপাচার্য আ আ ম স আরেফিন সিদ্দিকী, উদীচীর সাবেক সাধারণ সম্পাদক মাহমুদ সেলিম ও সুশাসনের জন্য নাগরিক (সুজন) এর সম্পাদক বদিউল আলম মজুমদার। ভাষা সংক্রান্ত ঐতিহাসিক ও বর্তমান বাস্তবতা এবং এ থেকে উত্তরণের নানা উপায় তাঁরা দিয়েছেন বিচার-বিশ্লেষণী সংক্ষিপ্ত মতামত। এসব আলাপনে তাঁদের সঙ্গে যুক্ত ছিলেন ব্রেকিংনিউজের বিশেষ সংবাদদাতা মিথুন রায়।
আহমদ রফিক
সাধারণভাবে শিক্ষিত শ্রেণিস্বার্থ পূরণের অর্থে ভাষা আন্দোলনে আমাদের নাগরিক সমাজের যোগদান। সংবিধানে প্রজাতন্ত্রে রাষ্ট্রভাষা উল্লেখ থাকলেও ভাষা আন্দোলনের সাড়ে ছয় দশক পরও আমরা তা পুরোপুরি বাস্তবায়ন করতে পারিনি। বারবারই রাজভাষার অজুহাতে বাংলা ভাষার উপর নানামাত্রিক নিপীড়ন-শোষণ চালানো হয়েছে। এটি উপনিবেশিক শাসনের বড় বহিপ্রকাশও। এই সময়ে বিভিন্ন সরকারি-বেসরকারি প্রতিষ্ঠানে বাংলা ব্যবহারে যে অনীহা ও সংকীর্ণতা লক্ষ্য করি তা থেকে পরিত্রাণ পেতে অবশ্যই তরুণ সমাজকে অধিক উদ্যোগী হতে হবে। পাশাপাশি পাঠ্যবইয়ে যে আমূল পরিবর্তন সেটি নীতি অনুযায়ী সরকারকেই সচেতনভাবে যাচাই-বাছাই করতে হবে। আমি মনে করি, পাঠ্যবইয়ে সাম্প্রদায়িক শ্রেণিবিদ্বেষ জাতির আত্মপরিচয়ের প্রশ্নে অত্যন্ত দুঃখজনক।
যতীন সরকার
মাতৃভাষা রক্ষার আন্দোলন পরবর্তী সাড়ে ছয় দশক ও বর্তমান প্রেক্ষাপট সম্পর্কে দু-এক কথায় কিছু বললে সেটি বরং বিভ্রান্তির সৃষ্টি হতে পারে। আমি শুধু একটু বলবো- বায়ান্নতে আন্দোলন যারা করেছিলেন তারা ছিলেন সাধারণ মানুষ। কিন্তু আজকে কতৃত্বশীলরা হয়ে গেছে ‘অসাধারণ’। তারা বিশ্ব নাগরিক হতে চাচ্ছে। অথচ বিশ্ব নাগরিক হওয়ার নামে মূলত তারা মার্কিনায়নকেই মদদ দিচ্ছে। সেই মার্কিনায়নের যে কুপ্রভাব সেটিই সর্বস্তরে বাংলা ভাষার ব্যবহারে প্রধান প্রতিবন্ধকতা তৈরি করছে। এ অবস্থা থেকে বেরিয়ে আসতে হলে বায়ান্নর চেতনাকে ধারণ করে আবারও তরুণ ছাত্র সমাজকে জেগে উঠতে হবে। অবশ্য তারা জেগে উঠছেও। গণজাগরণ মঞ্চ তারই উদাহরণ। যদিও দেশের চলমান রাজনীতি ছাত্র আন্দোলনকে বারবারই বাধাগ্রস্ত করছে। তবু আমি আশাবাদী ইতিহাসের ধারাবাহিকতায় ছাত্র সমাজ আবারও জাগবে। হয়তো এজন্য কিছুটা সময় লাগবে।
সিরাজুল ইসলাম চৌধুরী
ভাষা আন্দোলনের সাড়ে ছয় দশক পরও ভাষা ব্যবহারে যে সীমাবদ্ধতা ও হীনমন্যতা তা পুঁজিবাদী শ্রেণিবিভাজনেরই প্রতিফলন। বিত্তবানরা বাংরা চর্চা করে না। তারা বিদেশমুখী। তাদের সন্তানদের অনেকেই দেশের বাইরে ভিন ভাষায় পড়াশোনা করে। আর আমাদের সুশীল সমাজের একটা বড় অংশ ইংরেজি ভাষা চর্চার প্রতি আকৃষ্ট। তারা নিজেদের সক্ষমতা প্রমাণে বাংলাকে বাদ দিয়ে পরধন লোভে মত্ত। এ অবস্থা থেকে বেরিয়ে আসতে হলে অবশ্যই পুঁজিবাদী-সাম্রাজ্যবাদবিরোধী একটা সামাজিক বিপ্লব প্রয়োজন। যে বিপ্লব মানুষের মধ্যে শ্রেণিবৈষম্য দূর করে সমাজের সব মানুষকে এক কাতারে দাঁড় করাবে। সবশেষে বলবো- মাতৃভাষার যথাযথ রক্ষণাবেক্ষণ ও চর্চায় প্রথমত তরুণ ছাত্র সমাজকেই এগিয়ে আসতে হবে। তাদের নিজেদেরও শুদ্ধভাবে ভাষা ব্যবহারে সচেষ্ট হতে হবে। সঠিক পরিচয় লাভ করতে হবে ভাষা, শিক্ষা ও সংস্কৃতির সঙ্গে।
কামাল লোহানী
প্রথমেই বলবো, মাতৃভাষার যথাযথ চর্চা ও মর্যাদা রক্ষায় সাম্প্রদায়িকতার বিরুদ্ধে কঠোর পদক্ষেপ গ্রহণ করতে হবে। ধর্মের নামে দেশে যে নৈরাজ্য, গুম, খুন, লুটপাটতন্ত্র তার বিরুদ্ধে জাতিকে জাগ্রত করতে হবে। এক্ষেত্রে মূখ্য ভূমিকা রাখতে হবে রাষ্ট্রকেই। একই সঙ্গে ঐতিহ্যবাহী লোকসংস্কৃতির চর্চায় মনোযোগী হতে হবে। কেননা, লোক জীবনের গভীরেই আমাদের বাঙালির আপন সত্তা প্রোথিত। বায়ান্নর ভাষা আন্দোলন পটভূমি কিন্তু ছাত্র সমাজই রচনা করেছিল। ঢাকা বিশ্ববিদ্যালয় থেকে শুরু হলেও ধীরে ধীরে সেই আন্দোলনের স্ফূলিঙ্গ দেশের প্রায় সব শিক্ষার্থী ও এক পর্যায়ে সাধারণ জনতার মধ্যে ছড়িয়ে পড়ে। কিন্তু আজকের ছাত্র সমাজ অতীতের গৌরবকে কলঙ্কিত করছে। তারা আজ চাঁদাবাজি, টেন্ডারবাজি, ক্ষমতা দখলের নোংরা খেলায় মত্ত। এ জন্য গণতন্ত্রহীনতা ও সাম্প্রদায়িকতা সর্বাংশে দায়ী। আর সে কারণেই দেশে আজ রাজনৈতিক প্রতিযোগিতার জায়গা নেই। এ অবস্থা থেকে বেরিয়ে আসতে হলে, বাংলা ভাষার ব্যবহার সর্বস্তরে ছড়িয়ে দিতে হলে রাজনীতিকে আগে স্বচ্ছ করতে হবে। পাশাপাশি সমস্ত ব্যবস্থাকে জাগ্রত করতে হবে। আর সেটি যদি আমরা করতে না পারি তবে ভবিষ্যতকেই কণ্টকাকীর্ণ করে ফেলবো।
আ আ ম স আরেফিন সিদ্দিকী
শহীদদের চেতনা নিয়েই আমাদের এগিয়ে যেতে হবে। একবিংশ শতাব্দির বাস্তবতায় অন্য ভাষা শিক্ষারও প্রয়োজন আছে। যারা বাইরের দেশে পড়াশোনা, চাকরি কিংবা বিভিন্ন পেশার সঙ্গে যুক্ত আছেন তাদের অবশ্যই ইংরেজি জানতে শিখতে হয়। তবে সেটি বাংলা ভাষাকে অবহেলা করে নয়। বরং মাতৃভাষার যথাযথ ব্যবহারের মধ্য দিয়েই আমরা অন্য বিশ্বের সব ভাষার প্রতি সম্মান প্রদর্শন করতে পারি। অপর দিকে সর্বস্তরে বাংলা ভাষা প্রচলনের বিষয়টি অবশ্যই গুরুত্বপূর্ণ। তবে সেটি কিছু অংশে বাস্তবায়ন হলেও অবকাঠামোগত সীমাবদ্ধতার তা পরিপূর্ণভাবে হয়নি। সর্বস্তরে বাংলা ব্যবহারের ক্ষেত্রে অবশ্যই ইন্টারনেট, তথ্য-প্রযুক্তিগত সুবিধা নিতে হবে। কারিগরি সুবিধার মাধ্যমে ভাষা ব্যবহারের ক্ষেত্র প্রসারিত করতে হবে। এ ব্যাপারে রাষ্ট্রের ভূমিকা ইতিবাচক। বড় কথা হলো- আমরা প্রত্যেকেই বিবেকবোধের জায়গা থেকে নিজ নিজ অবস্থান থেকে বাংলা ভাষা ব্যবহারে উদ্যোগী হবো। তবেই সীমাবদ্ধতাগুলো কাটিয়ে উঠা সম্ভব ও সহজ হবে।
মাহমুদ সেলিম
সাড়ে ছয় দশক আগে আমরা যে মাতৃভাষা রক্ষার আন্দোলনটি করেছিলাম সেটি অন্য কোনো ভাষার প্রতি বিদ্বেষভাবাপন্নতা থেকে নয়। ভাষা হচ্ছে সংস্কৃতির বাহন। আর সেই বাহনটিকেই যদি ঠিকভাবে রক্ষা করা না যায় তবে জাতি হিসেবে আমাদের পরিচয়ই থাকে না। বায়ান্নর ভাষা আন্দোলনের পথ ধরেই ৭১ এর স্বাধীনতা সংগ্রাম। এ সবগুলোই ছিল সাংস্কৃতিক আন্দোলন। কিন্তু স্বাধীনতার পর স্বাধীন জাতি হিসেবেও আমরা আমাদের মাতৃভাষার প্রতি সুনজর দিতে পারিনি। এবং সেই না পারার ব্যর্থতা থেকেই আজকের ভাষা ব্যবহারে হীনমন্যতা কিংবা বিকৃতি। আমাদের নিজেদের মানসিকতার কারণেই এখনও পর্যন্ত রাষ্ট্রের সর্বস্তরে বাংলা ভাষার ব্যবহার নিশ্চিত হয়নি। আমাদের মধ্যে একটা মানসিকতা হলো- বিদেশি ভাষা জানলে ও ব্যবহার করলে বোধহয় খুব স্মার্ট হওয়া যায়। কিন্তু বিদেশিরা আমাদের মুখে দু’চার লাইন ভাঙা ইংরেজি শুনে আমাদের প্রতি করুণাই প্রদর্শন করে। মূলত, আমাদের মধ্য থেকে গোলামীর মনোবৃত্তি এখনও মুছে যায়নি। এজনই আমরা অন্যের ভাষা ব্যবহারের মধ্য দিয়ে নিজেদের স্মার্ট রূপে হাজির করতে চাই। এ অবস্থা থেকে বেরিয়ে আসতে চাইলে রাষ্ট্রের সর্বত্র ভাষা ব্যবহারে অধিকতর সুযোগ তৈরি করে দিতে হবে। আমরা আকাশ ছোঁবো, কিন্তু যেখানে দাঁড়িয়ে ছোঁবো সেই মাটিই আমার ভাষা-এটুকুই আমার কথা।
বদিউল আলম মজুমদার
ভাষা আন্দোলনের মূল চেতনা নিরক্ষরমুক্ত বাংলাদেশ। যেখানে ভাষার অধিকার এবং একই সঙ্গে আরও কতগুলো মানুষের মৌলিক অধিকার, বাকস্বাধীনতার অধিকার, চিন্তার অধিকার প্রতিষ্ঠা পাবে। ৬৫ বছর আগে মাতৃভাষা রক্ষার দাবিতে একঝাক তরুণ বুকের রক্ত ঢেলে দিলেও অকাতরে প্রাণ দেয়া সত্ত্বেও বর্তমান জনগোষ্ঠীর বড় একটা অংশ বাংলা পড়তে ও লিখতেও পারেনা। এটি জাতি হিসেবে খুব লজ্জার এবং অপমানের বলে আমি মনে করি। এ থেকে উত্তরণের জন্য তরুণ শিক্ষিত সমাজকেই এগিয়ে আসতে হবে। অন্যদিকে বিশ্বায়নের সঙ্গে তাল মিলিয়ে পাঠ্যবই যেখানে আধুনিকীকরণ হওয়ার কথা সেখানে হিন্দু লেখকদের লিখা বাদ দেয়া এক ধরনের সাম্প্রদায়িকতারই বহিঃপ্রকাশ। কিন্তু এটি করে সরকার আসলে জাতিকে কী ম্যাসেজ দিতে চাইছেন তা আমার বোধগম্য নয়।
ব্রেকিংনিউজ/ এমআর
সাক্ষাৎকার
‘৮০ ভাগ রাজনীতিবিদই দুর্নীতিপ্রবণ’
‘সিনেমা বানাতেই এসেছি’
‘পরবর্তী নির্বাচন নাও হতে পারে’
‘বাংলাদেশ নয়, সামরিক চুক্তির উদ্যোগ ভারতের’
‘মায়ের উৎসাহই ছিল আমার বড় প্রেরণা’
বিশিষ্টজনদের ভাষা ভাবনা ও বর্তমান প্রেক্ষাপট
সর্বশেষ খবর
ঈদের পোশাকের লোভ দেখিয়ে শিশু ধর্ষণ, আটক ১
টিকিটের দাম আকাশ ছোঁয়া
পাকিস্তানে বোমা বিস্ফোরণে নিহত ৫
ব্রিটেনে সমান অধিকার পাবে ইইউ নাগরিকরা: মে
রাজধানীতে জেএমবির ২ সদস্য গ্রেফতার
‘মান্না বেঁচে থাকলে এমন আকাম করতে পারতে না’
ঘরমুখী মানুষের ঢল, নিরাপত্তায় ঢাকা সদরঘাট
শাহরুখের ঈদ শুরু হয় ঈদের নামাজ পড়ে
অযাচতি ঝামেলার পর ঈদে থাকল তিন ছবি
বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
সর্বাধিক পঠিত
‘মান্না বেঁচে থাকলে এমন আকাম করতে পারতে না’
অযাচতি ঝামেলার পর ঈদে থাকল তিন ছবি
শাহরুখের ঈদ শুরু হয় ঈদের নামাজ পড়ে
ত্রিশ বছর পর পর্দায় ফিরলেন আলমগীর-চম্পা
ঈদযাত্রায় ​মহাসড়কে গাড়ির চাপ
টিকিটের দাম আকাশ ছোঁয়া
ব্রিটেনে সমান অধিকার পাবে ইইউ নাগরিকরা: মে
কুম্বলে প্রসঙ্গে মুখ খুললেন কোহলি
বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
৬৯ বছরে পা রাখলো আওয়ামী লীগ
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved